- 231 — 



teristiske Forhold, at de fleraarige Urter næsten fuldstændig har 

 Overvægten. I de ovenfor anførte Lister findes kun 3 en- eller 

 toaarige Arter: Cineraria palustris, Bidens tripartitus og B. cer- 

 nuus 1 ). Alle de øvrige er Stauder. Dog kan Comarum muligvis, 

 saaledes som Asgherson og Graebner (1898 — 99) gør det, betegnes 

 som Halvbusk, hvilket i alt Fald maa gælde Solanum dulcamara; 

 Raunkiær (1906 og 1909) klassificerer den som Nanofanerofyt. Det 

 bør tilføjes, at der i Rørsumpen kan indfinde sig enkelte Pile 

 (Salix cinerea og S. pentandra) og, især langs Aaløbene, buskfor- 

 mede Individer af Alnus glutinosa. 



Det er endvidere af Warming (1895, 1902, 1909) paavist, at 

 Vandrerhizomer er meget hyppige hos Rørsumpens Planter og be- 

 tinger deres selskabelige Vækst; Planter med opret Rodstok er 

 sjældnere og spiller derfor heller ingen større Rolle. 



Paa Grundlag af den ovenfor givne Fremstilling af Rørsum- 

 pens Plantevækst skal det Trin af Landdannelse, som denne 

 Formation betinger, kortelig omtales. 



Bortset fra at stedlige Forhold naturligvis har stor Indflydelse, 

 kan visse Faktorer dog siges at være af almen Betydning for 

 Forekomsten af Rørsumpe og Hurtigheden af deres Vækst i vore 

 ferske Vande. 



Spørgsmaalet om Landdannelsen og de den paavirkende Fak- 

 torer er behandlet fyldig af Früh og Schröter (1904, S. 19 o. flg.). 

 For „staaende Vandes" Vedkommende nævner de som virksomme 

 Faktorer: 1) Søbækkenets Natur (Blindsø, Endesø, Flodsø), 2) Op- 

 landets Størrelse og Natur, 3) Søbækkenets Form, Størrelse og 

 Dybde, 4) Klimatiske Forhold og 5) Søbækkenets Omgivelser. For 

 Landdannelser i strømmende Vande nævner samme Forff. (S. 61): 

 1) Strømmens Hastighed, 2) Dybde, 3) Mængden af terrigene Bestand- 

 dele, 4) Omgivelser og 5) Klimatiske Forhold. 



De vigtigste af disse Faktorers Betydning for Landdannelsen 

 vil nedenfor blive betragtede under ét, idet Afvigelserne for Aa- 

 løbenes Vedkommende stadig anføres. 



Størrelsen af Vandarealet (Søbækkenet eller Aaløbet) er af 

 ret underordnet Betydning for Landdannelsen. Adskillige Søarealer 

 i vort Land af meget anselig Størrelse er ad mere eller mindre 

 naturlig Vej fuldstændig tilgroede og paa den anden Side er Land- 

 dannelsen i mange smaa Søer næsten ganske udebleven. — For 



*) Af ikke-fleraarige Urter nævner Warming (1009) kun Ranunculus sceleratus 

 der paa de af mig iagttagne Lokaliteter har været uden Betydning. 



